Nigrakapa kotingo

La nigrakapa kotingoOrnitologia taksonomio. () estas unutipa birdospecio el la familio de kotingedoj. Ĝi estas endemia de la atlantikaj arbaroj de sudeosta Brazilo.

Taksonomio
Laŭ AviListAviList v2025, konsultita la 16-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Carpornis Gray, GR, 1846
Carpornis melanocephala (Wied-Neuwied, M, 1820) - nigrakapa kotingo

Etimologio
La scienca genra nomo Carpornis estas kunmetaĵo de 2 antikvaj grekaj vortoj, καρπός (karpos = "frukto") kaj ὄρνις (ornis = "birdo"), ĉar tiuj birdoj estas ĉefe fruktomanĝaj. Cetere ili estas nomataj berryeaters en la angla, kio signifas "bermanĝuloj"Birds of the World, Black-headed Berryeater..

La specia epiteto melanocephala ankaŭ estas kunmetaĵo de 2 antikvaj grekaj vortoj, μέλας, μελανος (melas, melanos = "nigra") kaj κεφαλή (kefale = "kapo"), pro la nigra kapo de ambaŭ seksoj de tiu specio.

Aspekto
La Nigrakapa kotingo estas 20 ĝis 21 cm longa; tri individuoj pezis inter 63 kaj 67 g. Ambaŭ seksoj havas preskaŭ identan plumaron. Plenkreskaj maskloj havas tute nigran kapon inkluzive de la kolo kaj gorĝo kun tre maldika flava "kolumo" ĉirkaŭ la flankoj kaj malantaŭo de la kolo. Iliaj supraj partoj, flugiloj kaj vosto estas malbrile olivecverdaj. Iliaj subaj partoj estas plejparte olivecflavaj kun fajnaj malhelolivaj strioj kaj pli simpla flava malsupra ventro. La kapoj de plenkreskaj inoj havas olivkoloran koloron. Ambaŭ seksoj havas fajroruĝajn ĝis malhelruĝajn irisojn, nigrecan bekon kun plumbeca bazo al la mandiblo, kaj grizajn krurojn kaj piedojn. Nematuruloj similas al plenkreskaj inoj, sed havas malhelgrizan kapon kaj pli malbrilajn kaj pli forte striecajn gorĝon kaj bruston.Snow, D., E. de Juana, kaj C. J. Sharpe (2020). Black-headed Berryeater (Carpornis melanocephala), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 22an de Aŭgusto 2025

Disvastiĝo kaj habitato
La nigrakapa kotingo troviĝas malkontinue laŭlonge de la atlantika marbordo en eosta kaj sudeosta Brazilo, loke en Alagoaso (Murici) kaj de eosta Bahio ĝis eosta Parano. Ĝi vivas en humidaj arbaroj, de marnivelo ĝis 500 m (loke ĝis 700 m).

Referencoj

Kategorio:Kotingedoj
Kategorio:Paseroformaj
Kategorio:Birdoj de Brazilo
Kategorio:Neotropisa faŭno